section_heading: Ciljevi
paragraph_text: Jedan od primarnih zadataka je pridonijeti više od 3,6 milijuna jedinica do 30. kolovoza 2015. godine, s fokusom na sadržaj muzeja, ali također i na sadržaj drugih institucija koje su neposredni ili posredni nositelji kulture, kao što su knjižnice, arhivi, istraživački centri, ministarstva, vladine organizacije, razna poduzeća, a također je uključen i privatni sektor. Cilj projekta je obogaćivanje i unaprjeđivanje pretraživanja i pronalaženja željenog sadržaja Europeane, kao i što bolje prilagođavanje i dogradnja višejezičnog  tezaurusa na 25 jezika, te poboljšanje kvalitete i povećanje kvantitete metapodataka. Ovakav pristup bit će od koristi širokom rasponu korisnika u informativne i odgojno-edukativne svrhe, kao što su turisti, škole i sveučilišta. Projekt će koristi alate koji podržavaju virtualne izložbe, različite aplikacije i usluge koje će omogućiti da sadržaj kulturne baštine bude jednostavno pretraživ. AthenaPlus će uvelike koristiti i samim sudionicima s obzirom na to da će njihov sadržaj biti međusobno povezan i dostupan, te će na taj način razmijeniti stručno iskustvo, što će doprinijeti čvršćim međunarodnim institucijskim i kulturnim vezama.